శ్రీనగర్: తీవ్రమైన అల్లర్లు, కాల్పులు, ఉద్రిక్త పరిస్థితుల మధ్య ఇటీవల జరిగిన శ్రీనగర్ ఉపఎన్నిక కౌంటింగ్ శనివారం ఉదయం 8 గంటలకు షేర్-ఇ-ఇంటర్నేషనల్ కన్వెన్షన్ సెంటర్లో ప్రారంభమైంది. ఇంతవరకూ జరిగిన ఓట్ల లెక్కింపు ప్రకారం ఇక్కడి నుంచి పోటీ చేసిన నేషనల్ కాన్ఫరెన్స్ అధ్యక్షుడు, మాజీ ముఖ్యమంత్రి ఫరూక్ అబ్దుల్లా తన సమీప పీడీపీ అభ్యర్థి నజీర్ అహ్మద్ ఖాన్ కంటే 986 పైచిలుకు ఓట్ల ఆధిక్యంలో ఉన్నారు. శ్రీనగర్ లోక్సభ ఉపఎన్నికలో పోలింగ్ శాతం 7గా నమోదైంది. జమ్మూకశ్మీర్ చరిత్రలోనే అతి తక్కువ శాతం పోలైన ఉపఎన్నిక ఇదే. ఎన్నికల బరిలో 9 మంది ఉన్నప్పటికీ ప్రధాన పోటీ ఫరూక్ అబ్దుల్లా, నజీర్ అహ్మద్ ఖాన్ మధ్యే ఉంది. 2014 లోక్సభ ఎన్నికల్లో ఈ సీటును ఫరూక్ అబ్దుల్లా కోల్పోయారు. ఆయనపై పీడీపీ అభ్యర్థి తారిఖ్ హమీద్ కర్రా గెలుపొందారు. అయితే ఇటీవల నేషనల్ కాన్ఫరెన్స్తో కాంగ్రెస్ ఎన్నికల ముందు పొత్తులో భాగంగా హమీద్ కర్రా పీడీపీకి, లోక్సభకు రాజీనామా చేసి కాంగ్రెస్లో చేరారు. కాగా, శ్రీనగర్ లోక్సభ ఉపఎన్నికను పీడీపీ ప్రతిష్ఠాత్మకంగా తీసుకున్నప్పటికీ భారీ హింసాకాండ తలెత్తడంతో ఓటింగ్ శాతం దారుణంగా పడిపోయింది.
srinagar: teevramaina allarlu, kaalpulu, udrikta paristhitula madhya iteevala jarigina srinagar upaennika counting sanivaaram udayam 8 gantalaku share-i-international convension centerlo praarambhamaindi. intavarakuu jarigina otla lekkimpu prakaaram ikkadi nunchi poty chesina neshanal conferens adhyakshudu, maji mukhyamantri faruk abdulla tana sameepa pdp abhyarthi najir ahmad khan kante 986 paichiluku otla aadhikyamlo unnaaru. srinagar loksabha upaennikalo poling saatam 7gaa namodaindi. jammookashmir charitralone athi takkuva saatam polaina upaennika ide. ennikala barilo 9 mandi unnappatikii pradhaana poty faruk abdulla, najir ahmad khan madhye undi. 2014 loksabha ennikallo ee seetunu faruk abdulla kolpoyaru. aayanapai pdp abhyarthi tarikh hameed karra gelupondaaru. ayithe iteevala neshanal conferensto congress ennikala mundu pottulo bhagamga hameed karra pdpk, loksabhaku rajinama chesi congresslo cheraaru. kaga, srinagar loksabha upaennikanu pdp pratishtaatmakamgaa teesukunnappatiki bhari himsakanda talettadamto oting saatam daarunamgaa padipoyindi.